Bele superge so pogosto tarča umazanije, a čiščenje nikakor ni tako komplicirano, kot se zdi. Lotite se ga s sodo bikarbono, pralnim praškom in zobno ščetko. Najprej trdovratnejše madeže namažite s sodo bikarbono in jih zdrgnite z zobno ščetko. Namažite jih še z detergentom za pranje perila in pustite, da se pralna sredstva vpijejo v material. Superge nato splahnite z mlačno vodo in operite v pralnem stroju ter posušite.